California Golden Seals

California Golden Seals on entinen NHL-joukkue joka pelasi NHL-liigassa vuosina 1967–1976. Joukkueen kotipaikka oli Oakland Kalifornian osavaltiossa. Alkujaan joukkueen nimi oli California Seals, mutta kaudella 1967–1968 se vaihtoi nimekseen Oakland Seals, ja kaudesta 1970 alkaen se tunnettiin nimellä California Golden Seals. Seuran toiminta loppui keväällä 1976.

Tulokaskaudellaan joukkue saavutti 74 ottelun runkosarjassa vain 47 pistettä ja oli selkeästi liigan heikoin. Toisella kaudellaan joukkue selvisi läntisen konferenssin toiseksi, mutta hävisi pudotuspelien 1. kierroksella Los Angeles Kingsille seitsemänteen otteluun venyneen sarjan. Huomionarvoinen seikka tuossa sarjassa oli se, että Seals teki sarjassa enemmän maaleja kuin sarjan voittanut Kings.
Kolmas kausi oli hieman edellistä heikompi. Seals lähti pudotuspeleihin läntisen konferenssin neljänneltä sijalta ja hävisi jälleen 1. kierroksella. Tällä kertaa Pittsburgh Penguins oli parempi suoraan neljässä ottelussa.

Joukkueen historian paras pistemies oli Ted Hampson, joka 186 pelaamassaan ottelussa teki 51 maalia ja antoi 103 maaliin johtanutta syöttöä.

Omistajan vaihdoksen myötä kesällä joukkue nimettiin uudelleen, ja seuraavaan kauteen se lähti nimellä California Golden Seals.

California Golden Seals lopetti toimintansa yhdeksän huonosti menneen kauden jälkeen 1976. Joukkue myytiin, ja siitä tuli kausiksi 1976–1978 Cleveland Barons. Kevääseen 1976 loppui myös ammattilaisjääkiekko Oaklandissa.

Tilastot kausittain
Kausi Nimi Pelatut ottelut  Voitot  Tappiot  Tasapelit Pisteet  Tehtyjä maaleja  Päästettyjä maaleja Jäähyminuutteja  Runkosarja  Pudotuspelit1967−1968  Oakland Seals74  15  42  17  47 153  219  787  6. läntisessä divisioonassa  Ei päässyt1968−1969 Oakland Seals  76  29  36  11  69 219  251  811  2. läntisessä divisioonassa Häviö puolivälierissä (LA)1969−1970 Oakland Seals  76  22  40  14 58  169  243  845  4. läntisessä divisioonassa  Häviö puolivälierissä (PIT)1970−1971California Golden Seals  78  20  53  5 45 199  320  937  7. läntisessä divisioonassa  Ei päässyt1971−1972 California Golden Seals  78  21  39  18 60 216  288 1007  6. läntisessä divisioonassa  Ei päässyt1972−1973 California Golden Seals  78  16  46  16 48 213  323  840  8. läntisessä divisioonassa  Ei päässyt1973−1974 California Golden Seals 78  13  55  10 36  195  342  651  8. läntisessä divisioonassa  Ei päässyt1974−1975  California Golden Seals 80  19  48  13  51212  316  1101  4. Adams-divisioonassa  Ei päässyt1975−1976 California Golden Seals 80  27  42  11  65250  278  1058  4. Adams-divisioonassa  Ei päässyt

Joukkueen kapteenit
 Bobby Baun, 1967−1968
 Ted Hampson, 1968−1971
 Carol Vadnais, 1971−1972
 Bert Marshall, 1972−1973
 Joey Johnston, 1973−1975
 Jim Neilson & Bob Stewart 1975−1976

Päävalmentajat
 Bert Olmstead, 1967−1968
 Gordon Fashoway, 1968 (valmensi 10 viimeistä peliä kaudella 1967−1968)
 Fred Glover, 1968−1971 (valmensi kolme peliä kaudella 1971−1972)
 Vic Stasiuk, 1971−1972 (valmensi loput 75 peliä kaudella 1971−1972)
 Garry Young, 1972 (valmensi 13 peliä kaudella 1972−1973)
 Fred Glover, 1972-74 (valmensi 56 peliä kaudella 1973−1974)
 Marshall Johnston, 1974−1975 (valmensi 48 peliä kaudella 1974−1975)
 Bill McCreary, 1975 (valmensi 32 peliä kaudella 1974−1975 )
 Jack Evans, 1975−1976

*